CELEX: 62017CB0142
Language: hu
Date: 2018-02-07 00:00:00
Title: C-142/17. és C-143/17. sz. egyesített ügyek: A Bíróság (tízedik tanács) 2018. február 7-i végzése (a Corte suprema di cassazione [Olaszország] előzetes döntéshozatal iránti kérelme) – Manuela Maturi és társai kontra Fondazione Teatro dell'Opera di Roma, Fondazione Teatro dell’Opera di Roma kontra Manuela Maturi és társai (C-142/17), Catia Passeri kontra Fondazione Teatro dell’Opera di Roma (C-143/17) (Előzetes döntéshozatal — A Bíróság eljárási szabályzatának 99. cikke — Szociálpolitika — A férfiak és nők közötti egyenlő bánásmód a foglalkoztatás és munkavégzés területén — 2006/54/EK irányelv — Nemzeti szabályozás, amely a nyugdíjkorhatárt elérő előadóművész munkavállalók számára rendelkezik annak időszakos lehetőségéről, hogy tevékenységüket a nyugdíjjogosultság tekintetében korábban előírt, nők esetében a 47. életévben, férfiak esetében az 52. életévben rögzített korhatár eléréséig folytassák)

23.4.2018   
            
            
               HU
            
            
               Az Európai Unió Hivatalos Lapja
            
            
               C 142/18
            
         A Bíróság (tízedik tanács) 2018. február 7-i végzése (a Corte suprema di cassazione [Olaszország] előzetes döntéshozatal iránti kérelme) – Manuela Maturi és társai kontra Fondazione Teatro dell'Opera di Roma, Fondazione Teatro dell’Opera di Roma kontra Manuela Maturi és társai (C-142/17), Catia Passeri kontra Fondazione Teatro dell’Opera di Roma (C-143/17)
   (C-142/17. és C-143/17. sz. egyesített ügyek) (1)
   
   ((Előzetes döntéshozatal - A Bíróság eljárási szabályzatának 99. cikke - Szociálpolitika - A férfiak és nők közötti egyenlő bánásmód a foglalkoztatás és munkavégzés területén - 2006/54/EK irányelv - Nemzeti szabályozás, amely a nyugdíjkorhatárt elérő előadóművész munkavállalók számára rendelkezik annak időszakos lehetőségéről, hogy tevékenységüket a nyugdíjjogosultság tekintetében korábban előírt, nők esetében a 47. életévben, férfiak esetében az 52. életévben rögzített korhatár eléréséig folytassák))
   (2018/C 142/23)
   Az eljárás nyelve: olasz
   
      A kérdést előterjesztő bíróság
   
   Corte suprema di cassazione
   
      Az alapeljárás felei
   
   
      Felperesek: Manuela Maturi, Laura Di Segni, Isabella Lo Balbo, Maria Badini, Loredana Barbanera, Fondazione Teatro dell'Opera di Roma (C-142/17), Catia Passeri (C-143/17)
   
      Alperesek: Fondazione Teatro dell'Opera di Roma, Manuela Maturi, Laura Di Segni, Isabella Lo Balbo, Maria Badini, Loredana Barbanera, Luca Troiano, Mauro Murri (C-142/17), Fondazione Teatro dell'Opera di Roma (C-143/17)
   
      Rendelkező rész
   
   A férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról szóló, 2006. július 5-i 2006/54/EK európai parlamenti és tanácsi irányelv 14. cikke (1) bekezdésének c) pontját akként kell értelmezni, hogy az olyan nemzeti szabályozás, mint a 2010. június 29-i 100. sz. törvénnyel törvénnyé alakított 2010. április 30-i 64. sz. rendelettörvény 3. cikkének (7) bekezdésében foglalt szabályozás az alapügy tényállásának megvalósulása idején hatályos változatában, amelynek értelmében azoknak a táncosként alkalmazott munkavállalóknak, akik elérték az e szabályozás által mind a nők, mind a férfiak tekintetében a 45. életévben rögzített nyugdíjkorhatárt, kétéves átmeneti időszak folyamán joguk van olyan lehetőség gyakorlására, amely szerint szakmai tevékenységüket folytathatják a korábban hatályos szabályozás által nők esetében a 47. életévben, férfiak esetében pedig az 52. életévben rögzített továbbfoglalkoztatási korhatár eléréséig, az ezen irányelv által tiltott, nemen alapuló közvetlen hátrányos megkülönböztetést vezet be.
   
      (1)  HL C 249., 2017.7.31.